دستونک
انچو بیچاڑءُ مُلوراں کہ گَمے گیرنئیت
زندگی مرچاں تئی رنگءُ دمے گیرنئیت
اَچ وتی جندءَ گسر، جندءِ تہءَ بیگواہاں
باگیں امروز تئی شینکءُ شَمے گیرنئیت
من کجا دشتءِ زَراں ولّءُ کہیراں سبزیں
شانتلے گیرنئیت، کونجی رَمے گیرنئیت
ساہگے کْوہنیں منءَ گون چکرّاں دمکاں
من کجا اتکاں، کجا رفتاں، ہمے گیرنئیت
دل گُشیت دُور دراہاں چہ دلءِ دُنیاءَ
منزل اوں گار منی، راہءُ رمے گیرنئیت
حاصل نور دشتی